open-index/open-wikipedia-markdown huggingface dataset:
მძინარე მზეთუნახავი (1959 წლის ფილმი)

***მძინარე მზეთუნახავი*** () — Walt Disney Productions-ის 1959 წლის ანიმაციური ფილმი,  Buena Vista Distribution-ის დისტრიბუციით. დისნეის ამ, მეთექვსმეტე სრულმეტრაჟიანი ანიმაციური ფილმის 
სიუჟეტი ეფუძნება შარლ პეროს ამავე სახელწოდების ზღაპარს, ხოლო მუსიკალური მხარე - პეტრე ჩაიკოვსკის ბალეტს.

ფილმამდე „პატარა ქალთევზა“ უოლტ დისნეის სტუდიებს ზღაპრის ეკრანიზაციაზე აღარ უმუშავია.

„მძინარე მზეთუნახავი“ პირველი ანიმაციური ფილმია, რომელიც ფართო ეკრანის Super Technirama 70 ტექნოლოგიით შეიქმნა, ისევე, როგორც მეორე სრულმეტრაჟიანი ანიმაციური ფილმი, რომელიც ფართო ფორმატის ანამორფული ეკრანებისთვის მომზადდა, „ლედი და მაწანწალას“ შემდეგ. პირველი ჩვენებების დროს იგი Super Technirama 70-ით და ექვსარხიანი სტერეო ჟღერადობით გადიოდა.

## სიმღერები 
**საუნდტრეკი (CD)**

ფილმში გაჟღერებული მუსიკა ძირითადად ეფუძნება პეტრე ჩაიკოვსკის მუსიკას, რომელსაც სხვადასხვა შემთხვევაში, ტექსტიც ერთვის.

#Main Title/Once Upon a Dream/Prologue
#Hail to the Princess Aurora
#The Gifts of Beauty and Song/Maleficent Appears/True Love Conquers All
#The Burning of the Spinning Wheels/The Fairies' Plan
#Maleficent's Frustration
#A Cottage in the Woods
#Do You Hear That?/I Wonder
#An Unusual Prince/Once Upon a Dream
#Magical House Cleaning/Blue or Pink
#A Secret Revealed
#Skumps (Drinking Song)/The Royal Argument
#Prince Phillip Arrives/How to Tell Stefan
#Aurora's Return/Maleficent's Evil Spell
#Poor Aurora/Sleeping Beauty
#Forbidden Mountain
#A Fairy Tale Come True
#Battle with the Forces of Evil
#Awakening
#Finale

## რესურსები ინტერნეტში 
* 
* 
* 
* 
* 
* 

## სქოლიო
კატეგორია:უოლტ დისნეის სტუდიების ანიმაციური ფილმები
კატეგორია:1959 წლის ფილმები
კატეგორია:1959 წლის ანიმაციური ფილმები
კატეგორია:ამერიკული ანიმაციური ფილმები
კატეგორია:Walt Disney Pictures-ის ფილმები
მანუელ ნორიეგა

**მანუელ ანტონიო ნორიეგა მორენო** (; დ. 11 თებერვალი, 1934 — გ. 29 მაისი, 2017) — პანამელი პოლიტიკოსი და სამხედრო ჩინოსანი; პანამის დიქტატორი 1983-1989 წლებში.

1989 წელს პანამაში აშშ-ის შეჭრამ ბოლო მოუღო მის მმართველობას. ის შეიპყრეს და აშშ-ის საპყრობილეში გადაიყვანეს. 1992 წელს სასამართლოზე ნორიეგას ბრალი წაუყენეს რვა მუხლით, მათ შორის ნარკოტიკების პარტიებით ვაჭრობაზე, რეკეტსა და ფულის გათეთრებაზე. თხუთმეტწლიანი პატიმრობის შემდეგ აშშ-ის ციხიდან ის 2007 წელს გამოუშვეს, პანამისა და საფრანგეთის მხრიდან ექსტრადიციის მოთხოვნის საფუძველზე (1995 წელს მკვლელობისა და 1999 წელს ფულის გათეთრებისთვის, შესაბამისად). 2010 წლის აპრილში საფრანგეთის ექსტრადიციის მოთხოვნა დააკმაყოფილეს. პარიზში ნორიეგა 2010 წლის 27 აპრილს ჩავიდა, სადაც ხელახალი სასამართლოს შემდეგ, ის დამნაშავედ ცნეს და 2010 წლის ივლისში შვიდწლიანი პატიმრობა მიესაჯა.

გარდაიცვალა 2017 წლის 29 მაისს 83 წლის ასაკში.

## რესურსები ინტერნეტში
* 1989 წლის რეიდი, რის შემდეგაც ამერიკის ჯარისკაცები დაიღუპნენ
* პანამაში ადამიანის უფლეების 1989 წლის რეპორტი
* ''მანუელ ნორიეგას ცვლილება 

## სქოლიო
კატეგორია:დიქტატორები
კატეგორია:პანამის სამხედრო პირები
კატეგორია:დაბადებული 11 თებერვალი
კატეგორია:დაბადებული 1934
კატეგორია:გარდაცვლილი 29 მაისი
კატეგორია:გარდაცვლილი 2017
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
ლეილა ყიფიანი

**ლეილა ყიფიანი** (დ. 16 ივლისი, 1947, ლანჩხუთი, საქართველოს სსრ, სსრკ) — ქართველი მსახიობი. 1971 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი. კინოში მოღვაწეობს 1965 წლიდან.

## ფილმოგრაფია 
*1964: „ხევისბერი გოჩა“  რეჟ. ნიკოლოზ სანიშვილი
*1965:  ფანჯარა (ქალიშვილი)  რეჟ. დიმიტრი ბათიაშვილი
*1965: „მე ვხედავ მზეს“ (ხატია)  რეჟ. ლანა ღოღობერიძე
* 1966: „ლონდრე“ (ცირა)  რეჟ. თამაზ მელიავა
*1969:  „მოლოდინი“ (ხათუნა) რეჟისორები შოთა მანაგაძე, ნოდარ მანაგაძე
*1969:  „სინათლე ჩვენს ფანჯრებში“ (მარინე)  რეჟ. ყარამან (გუგული) მგელაძე
*1969:  „ღიმილის ბიჭები“ (ნათელა)  რეჟ. რევაზ (რეზო) ჩხეიძე
*1970:  „წყალდიდობა“ (ტასო)  რეჟ. თენგიზ გოშაძე
* 1971: „მყუდრო სავანე“ (ირინე თუხარელი)  რეჟ. კარლო ღლონტი
*1971:  „წუთისოფელი“   რეჟისორები შოთა მანაგაძე,  ნოდარ მანაგაძე 
*1973: „ლევან ხიდაშელი“ (ნათია)  რეჟ. ვახტანგ ტაბლიაშვილი
*1974:  „აკაციის ყვავილობა“ (ლალი)  რეჟ. რამაზ შარაბიძე
* 1980: „რად სტვენს ბულბული“   რეჟ. გურამ პეტრიაშვილი
*1992:  „ოქროს ობობა“ (ანა)   რეჟისორები მიხეილ ანთაძე, გიორგი (გოგი) ქავთარაძე, დავით კვირცხალია
*1996:  „მორევი“  რეჟ. რამაზ გიორგობიანი

## რესურსები ინტერნეტში
კატეგორია:დაბადებული 16 ივლისი 
კატეგორია:დაბადებული 1947
კატეგორია:ქართველი მსახიობები
კონკია (1950 წლის ფილმი)

***კონკია*** () — უოლტ დისნეის ანიმაციური სტუდიების მეთორმეტე სრულმეტრაჟიანი ანიმაციური ფილმი, გამოსული 1950 წელს. მისი დისტრიბუტორი იყო RKO Radio Pictures. ფილმი ეფუძნება შარლ პეროს ამავე სახელწოდების ზღაპარს, თუმცა, ცნობილი სიუჟეტი ოდნავ განსხვავდება იმით, რომ ფილმში დიდი როლს თამაშობს დამატებული გმირების, მხიარული თაგვების ფაქტორი. 

ფილმის რეჟისორები არიან კლაიდ ჯერონიმი, ჰემილტონ ლასკი და უილფრედ ჯექსონი. სიმღერების ავტორები არიან მაკ დევიდი, ჯერი ლივინგსტონი და ელ ჰოფმანი. ფილმში ჟღერს სიმღერები „Cinderella“, „A Dream is a Wish Your Heart Makes“, „Sing Sweet Nightingale“, „The Work Song“, „Bibbidi-Bobbidi-Boo“ და „So This is Love“. პერსონაჟებს ახმოვანებენ აილინ ვუდსი, ელეონორ ოდლი,
ვერნა ფელტონი, როდა უილიამსი, ჯიმი მაკდონალდი, ლუის ვან რუტენი, დონ ბერკლი, მაიკ დაგლასი და ლუსილ ბლისი.

ფილმის წარმოების პერიოდში Walt Disney Productions საგრძნობლად დაზარალებული იყო იმით, რომ მეორე მსოფლიო ომის გამო ვერ ახერხებდა ევროპაში საკუთარი ფილმების გატანას. ამის გამო კომერციულად წარუმატებელი აღმოჩნდა ფილმები „პინოქიო“, „ფანტაზია“ და „ბემბი“, თუმცა ყველა შედარებით წარმატებით გადიოდა მსოფლიოს ეკრანებზე, ხელახლა და ვიდეოზე გამოშვების შემდეგ. მაგრამ, „კონკიას“ შექმნისას სტუდიის ზარალი 4 მილიონ  აშშ დოლარზე მეტს შეადგენდა და იგი გაკოტრების პირას იდგა. უოლტ დისნეი და ანიმატორები ფილმის წარმოებას დაუბრუნდნენ 1948 წელს, მას შემდეგ, რაც დაასრულეს მთელი რიგი ანთოლოგიური, ეპიზოდებზე დაფუძნებული ფილმების შექმნა. შარლ პეროს ზღაპრის სრულმეტრაჟიან ფილმად ადაპტირება მოხდა შემდგომში დისნეის ცხრა მოხუცის მიერ, რომლებიც მუშაობდნენ ფილმის დამდგმელი მხატვრების სახით. ორწლიანი წარმოების შემდეგ, „კონკია“ 1950 წლის 15 თებერვალს გამოვიდა. იმ დროისთვის ფილმი იქცა „ფიფქიას“ შემდეგ კომერციულად ყველაზე დიდ წარმატებად და სტუდიის მომავალიც უკეთესობისკენ შეაბრუნა. ამერიკის კინოინსტიტუტის სიაში „ათი საუკეთესო ათეული“ იგი ერთ-ერთ ადგილს იკავებს. ფილმი ოსკარის სამ ჯილდოზე იყო ნომინირებული, მათ შორის — ორიგინალური სიმღერისთვის „Bibbidi-Bobbidi-Boo“. წლების შემდეგ მას მოჰყვა პირდაპირ ვიდეოზე გამოცემული ორი გაგრძელება - „კონკია II: ოცნებები ხდება“ და „კონკია III“, ისევე, როგორც მხატვრული ფილმი, გადაღებული კენეთ ბრანას მიერ.

## მუსიკა
### საუნდტრეკი
## გაგრძელებები და სხვა ვიდეო
* პირდაპირ ვიდეოფორმატში 2002 წლის 26 თებერვალს გამოცემულია „კონკია II: ოცნებები ხდება“
* კიდევ ერთი გაგრძელება, „კონკია III“, 2007 წლის 6 თებერვალს გამოვიდა.
* კონკია და ჯადოქარი ნათლია ჩნდებიან „Disney's House of Mouse“-ში.
* კონკია და ჯადოქარი ნათლია კიდევ ერთხელ ჩნდებიან ვიდეო თამაშში *Kingdom Hearts*. სამყარო, დაფუძნებული ფილმზე, „ოცნებათა სასახლე“, ჩნდება თამაშში „Kingdom Hearts: Birth by Sleep“. მონაწილეობს ყველა მთავარი პერსონაჟი, გარდა გასის, ბრუნოს და მეფის.
* მცირე მასშტაბის მიუზიკლი, ''Disney's Cinderella KIDS'', ხშირად სრულდება სკოლებში და საბავშვო თეატრების მიერ.
* 2015 წელს Walt Disney Pictures-მა გამოუშვა ფილმი „კონკია“ (რეჟისორი კენეთ ბრანა), ლილი ჯეიმზის, რიჩარდ მედენის, კეიტ ბლანშეტის და ჰელენა ბონემ კარტერის მონაწილეობით.

## რესურსები ინტერნეტში
* 
* 
* 
* 

## სქოლიო
კატეგორია:უოლტ დისნეის სტუდიების ანიმაციური ფილმები

კატეგორია:1950 წლის ანიმაციური ფილმები
კატეგორია:ამერიკული ანიმაციური ფილმები
კატეგორია:1950 წლის ფილმები
კატეგორია:ამერიკული ფილმები
პიტერ პენი (1953 წლის ფილმი)

***პიტერ პენი*** () — Walt Disney Productions-ის 1953 წლის ანიმაციური ფილმი, რომლის დისტრიბუტორი იყო  RKO Radio Pictures. იგი ეფუძნება ჯეიმზ მეთიუ ბარის რომანს „პიტერ პენი, ანუ ბიჭუნა, რომელიც არ იზრდებოდა“. „პიტერ პენი“ დისნეის სტუდიების რიგით მეთოთხმეტე სრულმეტრაჟიანი ანიმაციური ფილმია. იგი გამოვიდა 1953 წლის 5 თებერვალს და არის დისნეის უკანასკნელი სრულმეტრაჟიანი ნამუშევარი, რომელიც RKO-მ გამოუშვა - შემდგომში დისტრიბუციას Buena Vista Distribution ეწეოდა. „პიტერ პენი“ აგრეთვე დისნეის უკანასკნელი ფილმია, რომელზეც დამდგმელ მხატვრებად მუშაობდა დისნეის ცხრავე მოხუცი. იგი აგრეთვე დისნეის მეორე ფილმია, რომელშიც როლებს ახმოვანებენ კეთრინ ბომონი, ჰიზერ ენჯელი და ბილ თომპსონი („ალისას“ შემდეგ).

ფილმი პრემიერა გაიმართა 1953 წლის კანბის კინოფესტივალზე. DisneyToon Studios-მა 2002 წელს პირდაპირ ვიდეოს სახით მისი გაგრძელება, „დაბრუნება ნევერლენდში“, ხოლო 2008 წელს - წინარეისტორია „ტინკერ ბელი“.

## სიმღერები 
* The Second Star to the Right
* You Can Fly!
* A Pirate's Life
* Following the Leader
* What Made the Red Man Red?
* Your Mother and Mine
* The Elegant Captain Hook
* You Can Fly! (რეპრიზა)
* Never Smile at a Crocodile

## რესურსები ინტერნეტში
* 
* 
* 
* 

## სქოლიო
კატეგორია:1953 წლის ანიმაციური ფილმები
კატეგორია:ამერიკული ანიმაციური ფილმები
კატეგორია:ფილმები პიესების მიხედვით
კატეგორია:კლაიდ ჯერონიმის ფილმები
კატეგორია:უილფრედ ჯექსონის ფილმები
კატეგორია:ჰემილტონ ლასკის ფილმები
კატეგორია:ფილმები უოლტ დისნეის პროდიუსერობით
კატეგორია:ფილმები პიტერ პენზე
კატეგორია:ფილმები მეკობრეებზე
კატეგორია:RKO Pictures-ის ფილმები
კატეგორია:უოლტ დისნეის სტუდიების ანიმაციური ფილმები
კატეგორია:Walt Disney Pictures-ის ფილმები
ჯუნგლების წიგნი (1967 წლის ფილმი)

***ჯუნგლების წიგნი*** () — Walt Disney Productions-ის 1967 წლის ანიმაციური ფილმი, Buena Vista Distribution-ის დისტრიბუციით. იგი არის სტუდიების რიგით მეცხრამეტე სრულმეტრაჟიანი ანიმაციური ფილმი და უკანასკნელი, რომელზეც უოლტ დისნეი გარდაცვალებამდე მუშაობდა. ფილმის სიუჟეტი ეფუძნება რადიარდ კიპლინგის ამავე სახელწოდების რომანს. სიუჟეტის მიხედვით, დაკარგული ბიჭუნა მაუგლი იზრდება მგლებთან ერთად. მის აღზრდაზე მოგვიანებით ზრუნავენ შავი ავაზა ბაგირა და  ტუჩა დათვი ბალუ. მაგრამ მაუგლი გრძნობს, რომ გული მიუწევს იქ, სადაც სინამდვილეში დაიბადა.

როგორც სცენარის, ასევე საუნდტრეკის ადრეული ვერსიები უფრო ახლოს იყო კიპლინგის ნაშრომთან, დრამატული, ბნელი განწყობით, რაზეც დისნეიმ უარი განაცხადა. შედეგად, ბილი პიტის და ტერი გილკისონის სანაცვლოდ, სცენარზე სხვა პიროვნებები მუშაობდნენ. ფილმის პერსონაჟების როლებს ახმოვანებენ მსახიობები და მუსიკოსები ფილ ჰარისი, სებასტიან კებოტი, ლუი პრიმა და ჯორჯ სანდერსი, ისევე, როგორც დისნეის ფილმის სხვა მუდმივი მსახიობები - სტერლინგ ჰალოუეი, ჯ. პატ ო'მელი და ვერნა ფელტონი. მაუგლის როლი გაახმოვანა რეჟისორ ვოლფგანგ რაითერმანის შვილმა, ბრიუსმა.

*ჯუნგლების წიგნი* გამოვიდა 1967 წლის 18 ოქტომბერს. მას დადებითი შეფასებები ხვდა წილად, განსაკუთრებით — საუნდტრეკისთვის, რომლის ხუთი სიმღერა ძმები შერმანების, ხოლო „The Bare Necessities“ - გილკისონის  მიერ დაიწერა. თავდაპირველად ფილმის შემოსავალმა მსოფლიო მასშტაბით შეადგინა 23.8 მილიონი აშშ დოლარი. 1994 წელს გამოვიდა ვარიანტი მხატვრული ფილმის სახით, ხოლო ანიმაციური გაგრძელება, *ჯუნგლების წიგნი 2* — 2003 წელს. კიდევ ერთი მხატვრული ფილმი 2016 წელს გამოვიდა

## მუსიკა 
* Jungle Book Overture
* Colonel Hathi's March
* The Bare Necessities
* I Wan'na Be Like You
* Colonel Hathi's March (reprise)
* Trust in Me
* That's What Friends Are For
* My Own Home
* The Bare Necessities (reprise)

**სხვა სიმღერები**

ფილმისთვის შეიქმნა სხვა სიმღერებიც, რომლებიც თავად ფილმში არ იქნა შეტანილი:

* Brothers All - Opening
* The Song of the Seoneee
* Monkey See, Monkey Do
* I Knew I Belonged to Her
* In a Days Work
* The Mighty Hunters

## რესურსები ინტერნეტში 
* 
* 
* 
* 
* 

## სქოლიო
კატეგორია:უოლტ დისნეის სტუდიების ანიმაციური ფილმები
კატეგორია:1967 წლის ფილმები
კატეგორია:ამერიკული ანიმაციური ფილმები
კატეგორია:1967 წლის ანიმაციური ფილმები
კატეგორია:Walt Disney Pictures-ის ფილმები
ბისკეინის ეროვნული პარკი

**ბისკეინის ეროვნული პარკი** () — მდებარეობს ამერიკის შეერთებული შტატების სამხრეთ ნაწილში, ფლორიდის შტატის აღმოსავლეთით. ეროვნული პარკი წარმოადგენს ბისკეინის ყურის ტერიტორიას, ეს დაცული ტერიტორია ტურისტებში საკმაოდ პოპულარობით სარგებლობს. პარკის 95% წყალს უკავია. სანაპირო ზოლში მრავლადაა მანგოს ტყეები. ბისკეინის ეროვნული პარკის ფართობი შეადგენს — 700 კმ²-ს. ეროვნულ პარკში მარვლადაა მარჯნის კუნძულები და რიფები. 
thumb|150px|left|ეროვნული პარკის საზღვრები

აქ დაცული ტერიტორია პირველად დაარსდა 1968 წლის 18 ოქტომბერს. აქ არსებულ დაცულ ტერიტორიას ეროვნული პარკის სტატუსი 1980 წლის 28 ივნისს მიენიჭა.

კატეგორია:აშშ-ის ეროვნული პარკები
კატეგორია:1968 წელს დაარსებული დაცული ტერიტორიები
სამკაპი

[thumb|300px|[პოსეიდონის ქანდაკება კოპენჰაგენში]]
**სამკაპი** — სამკბილა (წვეტიანი) შუბი, რომელიც გამოიყენებოდა როგორც სათევზაოდ, აგრეთვე საომარ იარაღად. სამკაპებს ხშირად მითებში, ლეგენდებსა და ისტორიულ ნაწარმოებებში ვხვდებით. ზღვის ღმერთი პოსეიდონი გამოსახულია სამკაპით ხელში. სამკაპებითა და ბადეებით იყვნენ შეიარაღებულნი გლადიატორების ქვესახეობა რეტიარიუსები.

სამკაპი შედგება ხის (ზოგჯერ რკინის) ტარისა და ფოლადის სამკაპიანი დაბოლოებისაგან. სამკაპი, ისტორიკოსთა ერთი ნაწილის აზრით, წარმოიშვა ყოველდღიური საყოფაცხოვრებო იარაღისგან — წაწვეტებული რქისგან, რომელსაც ბოლოში კაუჭები ჰქონდა და თევზის დასაჭერად იყენებდნენ. თავდაპირველად სამივე კაპი წაწვეტებული ძვლებისგან შედგებოდა. 

სამკაპის სამრეწველო იარაღიდან საბრძოლოდ იარაღად გარდაქმნის შემდეგ წვეტებს ბოლოში კაუჭები მოშორდა და უფრო სწორი და ბასრი გახდა. სამკაპმა ფართო გამოყენება ჰპოვა რომის იმპერიის დროს.

## რესურსები ინტერნეტში
კატეგორია:საბრძოლო იარაღები
მისისიპის ორთქლმავალი

## ისტორია 
მისისიპი ჩრდილოეთ ამერიკის ყველაზე გრძელი მდინარეა და მსოფლიოს ერთ-ერთი მნიშვნელოვანი სანაოსნო გზაა. XX საუკუნის დასაწყისში ორთქლმავალებს მდინარე მისისიპით საშენი მასალები, ფერმერებისთვის საჭირო მოწყობილობები და საკვები პროდუქტები გადაჰქონდათ, გადაჰყავდათ მოსახლეობა. ამჟამად ამ ორთქლმავლებს ტურისტების გადასაყვანად იყენებენ.

## ლიტერატურა 
**მსოფლიოს დიდი ატლასი, გვ 80. თბილისი, 2009.*
დიეგოს თმის სალონი

thumb|300px|დიეგოს თმის სალონი
**დიეგოს თმის სალონი** (ინგლ. Diego's Hair Salon), მცირე საპარიკმახერო სალონი ვაშინგტონის დიუპონ-სირკლის უბანში, დაარსებული 1960-იან წლებში იტალიელი-ამერიკელი დიეგო დ'ამბროზიოს მიერ. სალონი მცირე ხანში უბნის გამოჩენილ ადამიანთა თავშეყრის ადგილი გახდა, ვინაიდან მას ხშირად სტუმრობდნენ პოლიტიკოსები, რელიგიური ლიდერები, დიპლომატები და უზენაესი სასამართლოს იურისტები. ადგილობრივი საზოგადოების ცხოვრებაში შეტანილი წვლილის აღსანიშნავად დ'ამბროზიოს სახელი ჰქვია ამ უბნის ერთ-ერთ ქუჩას.

## ისტორია 
1961 წელს იტალიიდან აშშ-ში ემიგრირებიდან ორ წელიწადში დ'ამბროზიომ თმის სალონში დაიწყო მუშაობა. 1965 წელს მან უკვე საკუთარი "დეგოს თმის სალონი" გახსნა. 1980 წლისთვის მან სალონი მის ამჟამინდელ ადგილას Q სტრიტის 1901-ში გადაიტანა დიუპონ-სირკლზე. მამაკაცის თმის შეჭრის ფასი დ'ამბროზიომ გადასვლისთანავე $20-ზე დააწესა და იგივე ფასი აქვს დღესაც. ინდიპენდენსის მესვეტე რუპერტ კორნუელი დიეგოს სალონს ამგვარად აღწერდა: "მოკრძალებული და თავაზიანი დაწესებულება... ფოტოები მის კედლებზე აღწერს ვაშინგტონს: არცთუ თვალწარმტაცს, მაგრამ ლამაზს, რომელშიც ძალაუფლება სჭვივის, თუმცა უჩვეულოდ შინაურულია, ისტორიით ყოველ კუთხეში და დიდ ადამიანთა აჩრდილით ყოველ კედელზე".

2009 წელს დ'ამბროზიოს იტალიის საელჩოში იტალიური სოლიდარობის ვარსკვლავის ორდენი მიანიჭეს, მის მიერ იტალიური წარმომავლობის პოპულარიზაციაში გაწეული ღვაწლისთვის. 2010 წლის 23 აპრილს ვაშინგტონის მერმა ადრიან ფენტიმ სხვა ადგილობრივ მმართველებთან ერთად Q სტრიტის 1900 ბლოკს დ'ამბროზიოს გზა დაარქვა (ქუჩის ალტერნატიული სახელი).

## კლიენტები 
დიეგოს კლიენტთა შორის იყვნენ უზენაესი მოსამართლეები უორენ ბურგერი და უილიამ რენქისტი, ისრაელის პრემიერ-მინისტრი ბენჯამინ ნეთანიაჰუ, ბრიტანეთის ყოფილი პრემიერ-მინისტრი ჯონ მეიჯორი, ვაშინგტონის არქიეპისკოპოსი დონალდ ვიუერლი, იტალიის ყოფილი ელჩი ჯიოვანი კატელანეტა, მერი ადრიან ფენტი და ვაშინგტონის ქალაქის საბჭოს წევრები. თვით ამბროზიოს თქმით ის 135 ქვეყნის 75 ელჩს, 17 პრეზიდენტსა და პრემიერ-მინისტრს და სხვა მაღალი რანგის სახელმწიფო მოხელეებს მომსახურებია.

კატეგორია:ვაშინგტონის ღირსშესანიშნაობები
კატეგორია:1965 წელს დაარსებული კომპანიები
ყაზანის ღვთისმშობლის ხატი

მინი|ყაზანის ხატის 1649 წლის ასლი
**ყაზანის ღვთისმშობლის ხატი** () — რუსეთის მართლმადიდებელი ეკლესიის უმაღლესი რანგის წმინდა ხატი, რომელიც ქალაქი ყაზანის მფარველი და პატრონი იყო. ამ ხატის ასლებს ასევე თაყვანს სცემენ კათოლიკურ ეკლესიაში. საუკუნეების განმავლობაში ის რუსეთის უწმინდეს ხატად ითვლებოდა, სანამ მას 1904 წელს მოიპარავდნენ და, სავარაუდოდ, გაანადგურებდნენ. ყაზანის ორი უმთავრესი საკათედრო ტაძარი, მოსკოვსა და სანქტ-პეტერბურგში, ამ ხატს მიეძღვნა, ხოლო ქვეყნის მასშტაბით მისი სახელობის უამრავი ეკლესიაა. მისი სადღესასწაულო დღეებია 21 ივლისი და 4 ნოემბერი. ამ ხატის ძველი და ასევე ძვირფასი ხატები გამოფენილია მოსკოვის ყაზანის საკათედრო ტაძარში, იაროსლავლსა და სანქტ-პეტერბურგში.

## ლიტერატურა 
* Явление иконы Пресвятой Богородицы во граде Казани
* История кражи и уничтожения иконы 
* Акафист Пресвятей Богородице перед Ея иконой, именуемой «Казанская» 
* 4 ноября — празднование Казанской иконе Божией Матери (в память избавления Москвы и России от иноземных захватчиков в 1612 г.)
* Казанская икона Божией Матери  в меднолитой пластике
* Казанская икона Божией Матери 
* Какая Казанская икона Богородицы в Ватикане? 
* Rediscovered Holy Treasure .
* Ikons: Windows into Heaven.
* The Miraculous Icons&mdash;an entry on *Our Lady of Kazan* at OrthodoxWorld.ru .
* OrthodoxWiki entry on *Our Lady of Kazan*.

კატეგორია:ღვთისმშობლის ხატები
კატეგორია:ყაზანი
კენედის კოსმოსური ცენტრი

**ჯონ კენედის სახელობის კოსმოსური ცენტრი** () — NASA-ს, აერონავტიკისა და კოსმოსური სივრცის კვლევის ნაციონალური სამმართველო) ერთ-ერთი უმსხვილესი საკვლევი ცენტრი. ის კანავერალის კონცხზე, ფლორიდის აღმოსავლეთ სანაპიროზე მდებარეობს. 1959 წლამდე, სანამ კოსმოსური ფრენები დაიწყებოდა, აქ სამხედრო-სარაკეტო პოლიგონი იყო.

პირველი ასტრონავტები კოსმოსში 1961 წელს გაფრინდნენ. 1969 წელს ხომალდმა „აპოლო 11“-მა ასტრონავტები მთვარეზე პირველად დასვა. მრავალჯერადი გამოყენების კოსმოსური ხომალდი კი კოსმოსში პირველად 1981 წელს გაუშვეს. ამ ხომალდს აქვს ორბიტული აპარატი, სარაკეტო დამაჩქარებლები და ჩამოსაგდები საწვავი ავზი.

## რესურსები ინტერნეტში
* 
* KSC Visitor Complex Web site
* Streaming audio of KSC radio communications
* Astronauts Memorial Foundation Web site
* "America's Space Program: Exploring a New Frontier", a National Park Service Teaching with Historic Places lesson plan
* "Aviation: From Sand Dunes to Sonic Booms", a National Park Service *Discover Our Shared Heritage* travel itinerary
* A Field Guide to American Spacecraft
* Documentary of the U.S. Space Program  in Florida

კატეგორია:კოსმოდრომები
კატეგორია:აშშ-ის მუზეუმები
რაიხსვერი

[მინი|225px|რაიხსვერის დროშა ([1921–1935).]]
**რაიხსვერი** (; *reich* — სახელმწიფო, იმპერია, *Wehr* — იარაღი, თავდაცვა) — გერმანიის შეიარაღებული ძალები 1919-1935 წლებში; შეიქმნა ვერსალის საზავო ხელშეკრულების საფუძველზე. 1919 წლის 6 მარტის კანონით შეიქმნა დროებითი რაიხსვერი (24 ბრიგადა);  1921 წლის 28 მარტს მიიღეს კანონი რაიხსვერის შესახებ. რაიხსვერის პირადი შემადგენლობა დაქირავების წესით კომპლექტდებოდა. რაიხსვერი სახმელეთო ჯარებისა და სამხედრო საზღვაო ფლოტისაგან შედგებოდა. ვერსალის ხელშეკრულებით გერმანიას ეკრძალებოდა სამხ-საჰაერო ძალების, ტანკების, საზენიტო, მძიმე და ტანკსაწინააღმდეგო არტილერიის, წყალქვეშა ნავების, სახაზო ხომალდების (10 ათას ტ-ზე მეტი წყალწყვის), 6 ათას ტ-ზე მეტი წყალწყვის კრეისერებისა და გენშტაბი-ს რაიმე ფორმით ყოლა. სახმელეთო ჯარების რიცხვი განსაზღვრული იყო 100 ათასი კაცით. სამხედრო საზღვაო ფლოტი ითვლიდა 37 საბრძოლო ხომალდსა და 15 ათასამდე კაცს. მაგრამ არსებობდა ფარული რეზერვი, ე. წ. შავი რაიხსვერი, თავდაცვის რაზმები („ჰაიმვერი), ჯარისკაცთა სათვისტომოები, ვეტერანთა კავშირები („ფოლადის ჩაჩქანი“, „ვიკინგი“ შარნჰორსტი“ და სხვა“), რომლებიც 4 მლნ-მდე კაცს აერთიანებდა. 1926 წლიდან დაიწყო ფარული სამზადისი რაიხსვერის გაზრდისათვის, ხოლო 1930-1932 წლებში მიღებული გეგმით 1938 წლისთვის 300 ათას კაცამდე უნდა გაეზარდათ. 1935 წლის 16 მარტს ფაშისტურმა გერმანიამ ვერსალის ხელშეკრულების სამხედრო მუხლები გააუქმა და საყოველთაო სამხედრო ვალდებულება შემოიღო. დაიწყო სამზადისი რაიხსვერის ბაზაზე მრავალმილიონიანი ვერმახტის შესაქმნელად.

## ლიტერატურა 
* 
* Wheeler-Bennett, Sir John (2005) *The Nemesis of Power: German Army in Politics, 1918–1945* New York: Palgrave Macmillan Publishing Company.
* Keller, Peter (2014) *"Die Wehrmacht der Deutschen Republik ist die Reichswehr". Die deutsche Armee 1918–1921* Paderborn: Verlag Ferdinand Schöningh.

## რესურსები ინტერნეტში 
* Axis History Factbook — Reichswehr
* Feldgrau's overview of the Reichswehr 
* The Archives of technical Manuals 1900–1945 (includes the Reichswehr-regulations)

კატეგორია:გერმანიის შეიარაღებული ძალები
დასავლეთის კარიბჭე

მინი|მარჯვნივ|დასავლეთის კარიბჭე

**დასავლეთის კარიბჭე** - თაღი, აშშ-ის ერთ-ერთი სიმბოლოა. ის ქალაქ სენტლუისში, მისურის შტატში დგას და მდინარე მისისიპს გადაჰყურებს. თაღი იმ მემორიალის შემადგენელი ნაწილია, რომელიც ეძღვნება XIX საუკუნეში ამერიკის დასავლეთის ათვისებას. თაღი 1965 წელს აშენდა, მისი სიმაღლე 198 მეტრია.

## ლიტერატურა 
*მსოფლიოს დიდი ატლასი, გვ. 82, თბილისი, 2009.*

კატეგორია:თაღები და კამარები
კატეგორია:მისური
ტეხასის ნავთობი

**ტეხასის ნავთობი** - აშშ-ის ნავთობის ერთ მეოთხედს ტეხასში მოიპოვებენ. კერძო პატარა ჭაბურღილებით დღეში რამდენიმე ბარელ ნავთობს იღებენ. ნავთობი ტეხასში 1901 წელს აღმოაჩინეს. ქვეყანაში მოხმარებული ნავთობის 56% იმპორტირებულია.

## ლიტერატურა 
*მსოფლიოს დიდი ატლასი, გვ. 83, თბილისი, 2009.*
თეთრთავა ფსოვი

**თეთრთავა ფსოვი** () — მტაცებელი ფრინველი ქორისებრთა ოჯახისა. ბინადრობს ჩრდილოეთ ამერიკაში. სხეულის სიგრძე დაახლოებით 76-81 სმ, ხოლო ფრთების შლილი 203 სმ აღწევს. წონა 5,4 კგ-მდე. აქვს ფართო ფრთები. სქესობრივი დიმორფიზმი არ ახასიათებს. 1782 წლის 20 ივნისს თეთრთავა ფსოვი ამერიკის შეერთებული შტატების ეროვნული სიმბოლო გახდა. მათ მოეწონათ მისი მძვინვარე და მამაცური გამომეტყველება და გარეულ ინდაურთან (კონკურსში ეს ფრინველიც მონაწილეობდა) შედარებით უპირატესობა მიანიჭეს. ამერიკის დამოუკიდებლობისათვის ბრძოლის პერიოდში საყოველთაოდ სწამდათ, რომ თეთრთავა ფსოვი მხოლოდ ამერიკის კონტინენტზე ბინადრობდა, რამაც როგორც ჩანს დიდი როლი ითამაშა ამ არჩევანში.

## რესურსები ინტერნეტში 
* თეთრთავა არწივი – ენციკლოპედია ბრიტანიკა 

კატეგორია:ფსოვი
კატეგორია:აშშ-ის ეროვნული სიმბოლოები
მონტერეის უბის აკვარიუმი

**მონტერეის უბის აკვარიუმი** ( ან MBA) — ოკეანარიუმი, რომელიც მდებარეობს კენერი-როუზე მონტერეის წყნარი ოკეანის სანაპიროზე, კალიფორნიაში. გაიხსნა 1984 წელს 20 ოქტომბერს. მასში 35.000-მდე ცხოველია. მას ყოველწლიურად 2 მილიონი ადამიანი სტუმრობს. აკვარიუმი წყალს ოკეანიდან იღებს მონტერეის უბეში ჩაშვებული მილებით.

აკვარიუმის უამრავ ექსპოზიციათა შორის ყველაზე თვალსაჩინოა ორი: „ოკეანის კიდის ფრთის“ ცენტრალური ნაწილი — 10 მეტრი სიმაღლის 1,3 მილიონი ლიტრი ტევადობის ავზი, საიდანაც კალიფორნიის სანაპირო წყალქვეშა ცხოვრების დათვალიერება შეიძლება. ამ ავზში მსოფლიოში პირველად მოხერხდა ცოცხალი კალიფორნიული გიგანტური წყალმცენარეების გაზრდა ავზის თავზე ტალღების წარმომქმნელი მანქანის დამონტაჟებით (წყლის მოძრაობა მნიშვნელოვანი ელემენტია ამ წყალმცენარეების ზრდისთვის), ავზის ღია თავიდან მზის სინათლის შეშვებით, და უბიდან ზღვის წყლის ცირკულირებით. მეორე ექსპოზიცია 4,5 მილიონი ლიტრის ტევადობის ავზია „გარე უბის ფრთაში“, მსოფლიოში ერთ-ერთი უდიდესი ერთპანოიანი ფანჯრებით.

ოკეანარიუმი არ ფინანსდება მთავრობისგან, არამედ ფუნქციონირებს მნახეველებისა და ორგანიზაციის სხვადასხვა ღონისძიების ხარჯზე.. აკვარიუმი ღიაა ყოველდღე 9:30 საათიდან 18:00 საათამდე.
 
## ლიტერატურა
*
*
*

## რესურსები ინტერნეტში
* 

## სქოლიო
კატეგორია:კალიფორნიის აკვარიუმები
კატეგორია:მონტერეი, კალიფორნია
ჰავაის ვულკანების ეროვნული პარკი

** ჰავაის ვულკანების ეროვნული პარკი** () – მდებარეობს აშშ-ის კუნძულოვან შტატის, ჰავაის ტერიტორიაზე. დაარსდა 1916 წლის 1 აგვისტოს. ეროვნული პარკის ფართობი 1348 კმ²-ს შეადგენს. აქ მდებარეობს მსოფლიოში ერთ-ერთი ყველაზე აქტიური მოქმედი ვულკანი კილაუეა და ჰავაიში სიმაღლით მეორე ვულკანი მაუნა-ლოა (4 169 მეტრი). პარკი გაშენებულია წყნარი ოკეანის სანაპირო ზოლში, რომელიც გამოირჩევა მრავალფეროვანი ეკოსისტემით. 1987 წელს იუნესკომ ეს ტერიტორია მსოფლიო მემკვიდრეობად გამოაცხადა.

## იხილეთ აგრეთვე 
*მსოფლიო მემკვიდრეობის ძეგლების სია ამერიკაში

## რესურსები ინტერნეტში 
* ჰავაის ვულკანების პარკის ოფიციალური საიტი
* Описание парка

კატეგორია:აშშ-ის ეროვნული პარკები
კატეგორია:მსოფლიო მემკვიდრეობის ძეგლები აშშ-ში
კატეგორია:1916 წელს დაარსებული დაცული ტერიტორიები
ვარდისციხე (ნასოფლარი)

**ვარდისციხე** — ნასოფლარი სამცხე-ჯავახეთში. მდებარეობს თანამედროვე ვარევანსა და თოკს შორის. მოხსენიებულია გურჯისტანის ვილაიეთის დიდ დავთარში.

სერგი ჯიქიას ცნობით მსხვილმასშტაბიან რუკებზე ვარევანთან ახლო აღნიშნულია  Вардисцихе. მისი აზრით,  ივანე როსტომაშვილის წყაროებზე დაყრდნობით უფრო ზუსტი ცნობებიც მოგვეპოვება: 

ამრიგად, სავსებით გარკვეულია სახელწოდება და ადგილმდებარეობა იმ ნასოფლარისა, რომელიც დავთრის დროს 14 კომლიანი სოფელი იყო და რომელიც დავთარში ტყე–ჯავახეთის რაიონის პირველ სოფლად არის აღწერილი.

## ლიტერატურა
* ს. ჯიქია, გურჯისტანის ვილაიეთის დიდი დავთარი. წიგნი III, თბ., 1958 

## სქოლიო
კატეგორია:ახალქალაქის მუნიციპალიტეტის ნასოფლარები
კატეგორია:გურჯისტანის ვილაიეთის დიდ დავთარში მოხსენიებული სოფლები
კალიფორნიის შტატის გზატკეცილი 1

thumb|350px|გზატკეცილი ბიქსბი-ბრიჯთან
**კალიფორნიის შტატის გზატკეცილი 1** (ინგლ. California State Route 1, ან SR 1, ხშირად Highway 1) საშტატო სატრანსპორტო მაგისტრალი, რომელიც აშშ-ის კალიფორნიის წყნარი ოკეანის სანაპიროს მიჰყვება. განთქმულია ულამაზესი პანორამული ხედებით, რის გამოც ის აშშ-ის ”National Scenic Byway" რეესტრშია შეყვანილი.

SR 1 იწყება ინტერსტეიტ 5 გზატკეცილთან ორენჯ კაუნტიში, შემდეგ ლოს-ანჯელესის დასავლეთ კიდეს მიჰყვება და ზღვისპირა ქალაქებს სანტა-მონიკასა და მალიბუს ჭრის. გზატკეცილი ჩრდილოეთისკენ გრძელდება, შიგადაშიგ US 101-ს (მთავარი მაგისტრალი) უერთდება და ამ მაგისტრალის პანორამულ ალტერნატივას წარმოადგენს რამდენიმე მონაკვეთში. SR 1 აკავშირებს ვენტურას, სან-ლუის-ობისპოს, სან-სიმეონს (სადაც ჰერსტის ციხე-კოშკი მდებარეობს), მონტერეისა და სანტა-კრუზს.

ამის შემდეგ SR 1 აგლომერაციულ არეში შედის, ჭრის ქალაქ სან-ფრანცისკოს ზღვარს, გადადის გოლდენ გეიტ ბრიჯზე და გრძელდება მარინ-კაუნტიში. გზატკეცილით შესაძლებელია პოინტ-რეის ეროვნულ სანაპიროზე და ფორტ-ბრაგზე მოხვედრა, სანამ ის ლეგიტთან ისევ US 101-ს შეუერთდება.

SR 1-ის რამდენიმე ნაწილს ალტერნატიულად ასევე ჰქვია ”წყნარი ოკეანის სანაპირო გზატკეცილი”, ”კაბრილოს გზატკეცილი” ან ”შორლაინ-ჰაივეი”.

კატეგორია:აშშ-ის სატრანსპორტო მაგისტრალები
კატეგორია:კალიფორნიის გზები
ბიგ-სიური

thumb|300px|ბიგ-სიურის სანაპირო
**ბიგ-სიური** (), ნაკლებად დასახლებული რეგიონი ცენტრალური კალიფორნიის სანაპირო რეგიონში, სადაც სანტა-ლუჩიას მთებია ამოზიდული წყნარი ოკეანიდან. სახელი "Big Sur" წარმოებულია ესპანურიდან "el sur grande", რაც "დიდ სამხრეთს" ნიშნავს, ან "el país grande del sur", "სამხრეთის დიდი ქვეყანა". მთაგორიანი რელიეფი განსაცვიფრებელ ხედებს ქმნის, რის გამოც ბიგ-სიური პოპულარული ტურისტული ღირსშესანიშნაობაა. ბიგ-სიურის კოუნ-პიკი უმაღლესი სანაპირო მთაა რეგიონში (1571 მ) და ოკეანიდან მხოლოდ 4,8 კმ-შია.

მიუხედავად იმისა, რომ ბიგ-სიურს განსაზღვრული საზღვრები არ აქვს, არემარის აღწერით ის მოიცავს 140 კმ სანაპირო ზოლს მდ. კარმელსა და სან-კარპოფორო კრიკს შორის და ხმელეთზე სიღრმეში 32 კმ-ზე იჭრება, სანტა-ლუჩიას აღმოსავლეთ ფერხთით. ბიგ-სიურის ჩრდილოეთი საზღვარი სან-ფრანცისკოდან 190 კმ-შია, ხოლო სამხრეთი საზღვარი ლოს-ანჯელესიდან 394 კმ-ში.

კატეგორია:კალიფორნია
Mad Men

**Mad Men** (შემოკლ. Madison Men, ორაზროვანი მნიშვნელობით „თავქარიანი ადამიანები“) — ამერიკული დრამატული სატელევიზიო სერიალი, რომლის შემქმნელი და რეჟისორია მეთიუ ვინერი (მასვე ეკუთვნის „სოპრანოს კლანი“). სერიალს ეთერში გადასცემს კომპანია AMC და დადგმულია Lionsgate Television-ის სტუდიის მიერ. სერიალის პრემიერა 2007 წლის 19 ივლისს შედგა. მესამე სეზონი 2009 წლის 8 ნოემბერს დაიხურა. მეოთხე სეზონის გადაღება 2010 წლის 12 აპრილს დაიწყო და მისი პირველი სერია 2010 წლის 25 ივლისს გავიდა AMC-ს ეთერში.

„მედ მენი“ 1960-იანი წლების ცხოვრებას ასახავს, თავდაპირველად, გამოგონილ „სტერლინგ კუპერის“ სარეკლამო სააგენტოში მედისონ ავენიუზე, ნიუ-იორკი, შემდეგ კი ახლად შექმნილ „სტერლინგ კუპერ დრეიპერ პრაისში“. სერიალის მთავარი გმირია დონ დრეიპერი (ჯონ ჰემი), „სტერლინგ კუპერის“ შემოქმედებითი დირექტორი და შემდეგ „სტერლინგ კუპერ დრეიპერ პრაისის“ დამფუძნებელი პარტნიორი. დანარჩენი გმირები დონ დრეიპერის ცხოვრებასთან დაკავშირებული ადამიანები არიან, როგორც ოფისში, ასევე — მის გარეთ. სერიალი ასევე აღწერს 1960-იან წლებში მიმდინარე ამერიკის სოციალური ღირებულებების გარდასახვის პროცესს.

სერიალმა მრავალი კრიტიკოსის მოწონება დაიმსახურა, განსაკუთრებით მისი ისტორიული ავთენტურობისა და ვიზუალური სტილისთვის, და, შესაბამისად, მრავალი ჯილდო აქვს მოპოვებული, მათ შორის ცხრა „ემი“ და ხუთი „ოქროს გლობუსი“. აღსანიშნავია, რომ ეს იყო პირველი საკაბელო ტელესერიალი, რომელმაც ემის ჯილდო მიიღო „შესანიშნავი დრამატული სერიალისთვის“ (2008 და 2009 წლებში). ნიუ-იორკ ტაიმზის თქმით სერიალი „კულტურული ფენომენი“ გახდა, ისევე, როგორც ეს თავის დროს „სოპრანოს კლანი“ იყო.

## რესურსები ინტერნეტში 
* 
* 

## სქოლიო 
კატეგორია:ამერიკული ტელესერიალები
კატეგორია:ტელესერიალები ანბანის მიხედვით
სოპრანოს კლანი

[მინი|[ჯეიმზ განდოლფინი, მთავარი როლის შემსრულებელი]]
მინი
**სოპრანოს კლანი** ან უბრალოდ **სოპრანოები** () — ამერიკული სატელევიზიო დრამა, შექმნილი საკაბელო ტელეარხის HBO მიერ, ჩრდილოეთ ნიუ-ჯერსიში მცხოვრები იტალიურ-ამერიკული წარმოშობის გამოგონილი მაფიოზური ოჯახის შესახებ. გადაიღეს და ეთერში აჩვენეს ექვსი სეზონი, რომელთაგან ხუთი 13 ეპიზოდისგან შედგებოდა, ხოლო მეექვსე — ორნაწილიანი იყო 12 და 9 ეპიზოდით.

1999 წელს ეთერში გაშვებიდანვე სერიალი კულტურული ფენომენი გახდა და ფართო პოპულარობა ჰპოვა, როგორც მაყურებლებში, ისე კრიტიკოსთა მხრიდან, დამდგმელების მიერ მაფიის ცხოვრების აღწერაში ახალი მიდგომის გამოყენების გამო. სერიალში გააშუქეს იტალიურ-ამერიკული საზოგადოების ცხოვრების პრობლემები, ადამიანის სულზე ძალადობის ეფექტები და საზღვრები იმისა, თუ რას თვლის საზოგადოება მორალურად.

სერიალში მონაწილეობდნენ განთქმული მსახიობები: ჯეიმზ განდოლფინი, ლორეინ ბრაკო, ედი ფალკო და მაიკლ იმპერიოლი. სიუჟეტი ზოგადად ეყრდნობა იმას, თუ რა წინააღმდეგობებს ხვდება ტონი სოპრანო, დიმეოს ოჯახის ბოსი, კრიმინალურ საქმიანობასა და პირად ცხოვრებაში წარმოქმნილი პრობლემების გადაჭრისას.

## ლიტერატურა 
* 

## რესურსები ინტერნეტში 
* The Sopranos on HBO

კატეგორია:1990-იანი წლების ტელესერიალები
კატეგორია:2000-იანი წლების ამერიკული დრამატული ტელესერიალები
კატეგორია:HBO
კატეგორია:ტელესერიალები ანბანის მიხედვით
დავით აგიაშვილი

**დავით (დათო) ნიკოლოზის ძე აგიაშვილი** (დ. 28 ივლისი, 1949, თბილისი — გ. 12 თებერვალი, 2014, ლოს-ანჯელესი) — ქართველი კინორეჟისორი, სცენარისტი.

## ბიოგრაფია 
დავით აგიაშვილი დაიბადა 1949 წლის 28 ივლისს, თბილისში, მწერალ ნიკოლოზ აგიაშვილის ოჯახში. 1971 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი ჟურნალისტიკის სპეციალობით.

1974–1977 წლებში მუშაობდა კინოსტუდია „ქართული ფილმში“ რედაქტორად, მერე კი უფროს რედაქტორად. ასევე მულტიპლიკაციური გაერთიანების მთავარ რედაქტორად.

1977–1995 წლებში იყო კომპანია „ქართული ტელეფილმის“ რედაქტორი, 1979 წლიდან კი — სასცენარო სახელსონოს ხელმძღვანელი.

1980–1985 წლებში კითხულობდა ლექციებს თბილისის სახელმწიფო უნივერსიტეტის მეორად ფაკულტეტზე სპეციალობით „კინოდრამატურგია“ და საქართველოს თეატრალურ ინსტიტუტში სპეციალობით „კინოდრამატურგიის საფუძვლები".

ცხოვრობდა კალიფორნიაში, ოჯახთან ერთად. მისი ერთი შვილი, ნიკა აგიაშვილი არის კინორეჟისორი, ხოლო მეორე კი, ჯორჯ ფინი (George Finn) — კინომსახიობი.

## სცენარის ავტორი 
* 1979: „ცდა“ (დოკუმენტური)  —  საქართველოს სახელმწიფო პრემია
* 1980: „ფანჯარა“ (დოკუმენტური) 
*1981: „საქართველოსთვის, ბიჭებო, სწორდით“, (დოკუმენტური),  სცენარისტი და რეჟისორი
*1984: „ათოვდა ზამთრის ბაღებს“ (მხატვრული) 
*1986: „მეთორმეტე ღამე, ანუ როგორც გენებოთ“ (მხატვრული) 
*1990: „ალი ბაბა და ორმოცი ყაჩაღი“ (მხატვრული) 
*1991: „ელზა“ (მხატვრული)

## პროდიუსერი 
*1994: „იმპერიის რღვევა“ (დოკუმენტური) 
*2012: „მწვანე ამბავი“ (A green story) (მხატვრული) 
*2013: „სასტიკი სულელები“ (Savage mutts) (მხატვრული) 
*2014: „თბილისი, ჩემი ქალაქი“ (Tbilisi, I Love You) (მხატვრული) 

## კინოროლი 
*1968:   „განგაში“ (დათო)   რეჟ. ნიკოლოზ სანიშვილი
*2009:   „ხუთი ღამე ჰოლივუდში“ (დათო)

## რესურსები ინტერნეტში 
* Atovda zamtris bagebs

* David Agiashvili
* News for David Agiashvili
* Dato Agiashvili

## სქოლიო
კატეგორია:დაბადებული    28 ივლისი
კატეგორია:დაბადებული 1949
კატეგორია:გარდაცვლილი 12 თებერვალი
კატეგორია:გარდაცვლილი 2014
კატეგორია:ქართველი კინორეჟისორები
კატეგორია:ქართველი სცენარისტები
კატეგორია:ქართველი დრამატურგები
კატეგორია:ქართველი კინოპროდიუსერები
კატეგორია:ქართველი მსახიობები
დავით
თაღების ეროვნული პარკი

**თაღების ეროვნული პარკი** () — მდებარეობს ამერიკის შეერთებული შტატების აღმოსავლეთ ნაწილში, იუტას შტატში. ამ ტერიტორიაზე მდებარეობს 2000-ზე მეტი ბუნებრივი თაღი, მათ შორის აღსანიშნავია მსოფლიოში ცნობილი დელიკატეს თაღი, აქ აგრეთვე მდებარეობს უნიკალური თაღები.

პარკი მდებარეობს ქალაქ მოაბის სიახლოვეს და მისი ფართობი შეადგენს 310 კმ² ტერიტორიას. დაცული ტერიტორიის ყველაზე მაღალი წერტილის სიამღლე შეადგენს 1,723 მეტრს, აქ ყოველწლიურად დაახლოებით 250 მმ ნალექი მოდის.

ამ ტერიტორიის მმართველობას ახორციელებს ეროვნული პარკების სამსახური. თავდაპირველად აქ დაცული ტერიტორია 1929 წლის 12 აპრილს შეიქმნა და ის ეროვნული მონუმენტის სტატუს ატარებდა, 1971 წლის 12 ნოემბერს ამ ადგილს ეროვნული პარკის სტატუსი მიენიჭა.
thumb|300პქ

## რესურსები ინტერნეტში 
* თაღების ეროვნული პარკის ოფიციალური საიტი
* Arches Canyoneering and Hiking Information 

კატეგორია:აშშ-ის ეროვნული პარკები
კატეგორია:1929 წელს დაარსებული დაცული ტერიტორიები
სუაჰილის არქიტექტურა

[მინი|კათოლიკური ტაძარი [ზანზიბარი|ზანზიბარში.]]

**სუაჰილის არქიტექტურა** — შენობათა სტილი აფრიკის აღმოსავლეთ და სამხრეთ-აღმოსავლეთ სანაპიროებზე. მიუხედავად ძირითადად არაბული და სპარსული წარმომავლობისა, არქეოლოგიური, წერილობითი, ლინგვისტური და კულტურული მასალა მოწმობს, რომ მასზე ძლიერი გავლენა აფრიკულმა ტრადიციებმა მოახდინა. 

არქეოლოგი ფელიქს ქამის ცნობით აღმოსავლეთ აფრიკის სანაპიროს გასწვრივ ბანტუს ტომის დასახლებები პირველ ათასწლეულში გაჩნდა. VI საუკუნიდან ისინი დროთა განმავლობაში მომძლავრდნენ რეგიონული ვაჭრობის, მოსახლეობის ზრდისა და ცენტრალიზებული ურბანიზაციის წყალობით. ამ დასახლებების არქიტექტურული ელემენტები მოიცავს თაღებს, ეზოებს, იზოლირებულ ქალთა ბუდუარებს, მიჰრაბს, კოშკებსა და დეკორატიულ ფორმებს. დიდი ზიმბაბვეს ნამოსახლარის ნანგრევებში ამ სტილთან გარკვეული მსგავსება იცნობა, ასევე მსგავსება შეინიშნება ძველ მადაგასკარულ არქიტექტურულ ელემენტებთან. ამ სტილის არქიტექტურის ნიშნები დღემდე შემორჩა სამხრეთ კენიის საპორტო ქალაქ მალინდის გედის ნანგრევებში (გედის დაკარგული ქალაქი).

კატეგორია:არქიტექტურული მიმდინარეობები
კატეგორია:აფრიკის არქიტექტურა
ევროპის მდინარეების სია

მინი|400პქ|ევროპის მთავარი წყალგამყოფი ქედები
[მინი|[დუნაი ულმში]]
[მინი|[ნევა სანქტ-პეტერბურგში]]
[მინი|[ოდრა ლიუბეკში]]
აქ ჩამოთვლილია ევროპის მთავარი მდინარეები, რომელთა სიგრძეები აღემატება 650 კმ-ს.

## იხილეთ აგრეთვე
*აზიის მდინარეები
*ჩრდილოეთ ამერიკის მდინარეები
*სამხრეთ ამერიკის მდინარეები
*აფრიკის მდინარეები
*ოკეანეთის მდინარეები

კატეგორია:მდინარეები კონტინენტების მიხედვით
კატეგორია:ევროპის მდინარეები
ვრანგელ-წმინდა ელიას ეროვნული პარკი

**ვრანგელ-წმინდა ელიას ეროვნული პარკი და აღკვეთილი** მდებარეობს ამერიკის შეერთებული შტატების ჩრდილოეთით, ალასკის შტატის აღმოსავლეთ ნაწილში, შეიქმნა 1980 წლის 2 დეკემბერს. პარკის ტერიტორიის ნაწილი 1979 წელს შევიდა, იუნესკოს მსოფლიო მემკვიდრეობის ძეგლთა სიაში. ამ დაცულ ტერიტორიას აშშ-ში სიდიდით პირველი ადგილი უკავია, პარკის ფართობი შეადგენს 32 000 კმ²-ს. აქ მდებარეობს აშშ-ში სიმაღლით მეორე მთა წმინდა ილია (5&nbsp;489&nbsp;მ). დაცული ტერიტორიის აღმოსავლეთით გადის აშშ-კანადის საზღვარი, სწორედ საზღვრის მეორე მხარეს მდებარეობს კანადური ეროვნული პარკი კლუანი.

2007 წელს პარკს სტუმრობდა 61 085 ტურისტი..

## ფოტო გალერეა 

Image:Wrangells1.jpg|
Image:Wrangells_Mountains_Alaska.jpg|
Image:Wrangells3.jpg|

## იხილეთ აგრეთვე 
* მსოფლიო მემკვიდრეობის ძეგლების სია ამერიკაში

## რესურსები ინტერნეტში 
* Official NPS site
* World Heritage Site
* Largest National Park info

## სქოლიო 
კატეგორია:აშშ-ის ეროვნული პარკები
კატეგორია:მსოფლიო მემკვიდრეობის ძეგლები აშშ-ში
კატეგორია:1980 წელს დაარსებული დაცული ტერიტორიები
სოლარ იმპულსი

thumb|225px
**სოლარ იმპულსი** (Solar Impulse) — ევროპული შორი დისტანციის მზის ენერგიით მართული თვითმფრინავის პროექტი განხორციელებული ლოზანის ფედერალური პოლიტექნიკური სკოლის (École Polytechnique Fédérale de Lausanne) მიერ. პროექტს პოპულარიზებას უწევს ბერტრან პიკარი, რომელიც მსოფლიოს გარშემო პირველი საჰაერო ბურთით შეუსვენებლივ განხორციელებული ფრენის თანაპილოტი იყო. პროექტის მიზანია მზის ენერგიით პილოტირებული ფიქსირებულფრთიანი საფრენი აპარატით მსგავსი მოგზაურობის განხორციელებაა. ამ პროექტით შექმნილი პირველი აპარატი, შვეიცარული რეგისტრაციის კოდით HB-SIA, ერთადგილიანი თვითმფრინავია, რომელსაც ჰაერში შეუსვენებლივ ფრენა ძალუძს 36 საათის განმავლობაში. მეორე ეტაპზე შედარებით დიდი აპარატის შექმნაა.

კატეგორია:ექსპერიმენტული საფრენი აპარატები
კატეგორია:მზის ენერგია
ჩაკოს ეროვნული ისტორიული პარკი

**ჩაკოს ეროვნული ისტორიული პარკი** () — ჩაკოს კულტურის გავრცელების არეალი, რომელიც მდებარეობს ამერიკის შეერთებული შტატების დასავლეთ ნაწილში, ნიუ-მექსიკოს შტატში.

შეერთებული შტატების პრეზიდენტის თეოდორ რუზველტის გადაწყვეტილებით, 1907 წლის 11 მარტს აქ შეიქმნა დაცული ტერიტორია, რომელიც ეროვნული მონუმენტის სტატუს ატარებდა. მრავალი წლის შემდეგ 1980 წლის 19 დეკემბერს, გაფართოვდა ეროვნული მონუმენტის ტერიტორია და მას სტატუსი შეეცვალა, ამიერიდან ეს ადგილი ეროვნულ პარკად იწოდებოდა. 1987 წლის 8 დეკემბერს, ჩაკოს ეროვნული პარკი იუნესკომ მსოფლიო მემკვიდრეობის ძეგლთა სიაში შეიყვანა.

ეროვნული პარკი მოიცავს 137,49 კმ ² ტერიტორიას. აქ არის ადამიანის უძველესი ნაშთები, ამერიკის შეერთებულ შტატებში. აქ აღმოჩენილი ადამიანის ფრაგმენტები ჩვენს ერამდე 7000 წლით თარიღდება. ამ ადგილებში უძველესი დროიდანვე ცხოვრობდა პუებლოს ტომი.

ჩაკაოს ეროვნულ პარკში მდებარეობს დაახლოებით 4000 არქეოლოგიური ძეგლი. აქ ყოველწლიურად დაახლოებით 60-70 ათასი ტურისტი ჩადის.

## იხილეთ აგრეთვე
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
*Chaco Culture National Historical Park
*Chaco Research Archive

კატეგორია:მსოფლიო მემკვიდრეობის ძეგლები აშშ-ში
კატეგორია:აშშ-ის ეროვნული პარკები
კატეგორია:1907 წელს დაარსებული დაცული ტერიტორიები
ვის ეშინია ვირჯინია ვულფის? (ფილმი)

***ვის ეშინია ვირჯინია ვულფის?*** () — მაიკ ნიკოლსის სადებიუტო ფილმი, შავ-თეთრი დრამა. ის შეიქმნა ამავე სახელწოდების პიესის მიხედვით. მაიკ ნილოლისის ამ ფილმმა 5 ოსკარი დაიმსახურა. ფილმიდან მიღებული დიდი შემოსავლის შემდეგ, მაიკ ნიკოლსმა სწორედ ერთი წლის შემდეგ გადაიღო კურსდამთავრებული, რომელმაც აგრეთვე დიდი მოწონება დაიმსახურა მაყურებლებში.

ფილმი მიზნად ისახავს ასახოს, ამერიკულ ოჯახში არსებული ძალადობრივი და არასტაბილური სიტუაცია.

## როლებში 
* რიჩარდ ბარტონი — *ჯორჯი*
* ელიზაბეთ ტეილორი — *მარტა*
* ჯორჯ სიგალი — *ნიკ*
* სანდი დენისი — *ჰანი*

## ჯილდოები და ნომინაციები
### ჯილდოები
**ოსკარი**

# საუკეთესო მსახიობი ქალი: ელიზაბეთ ტეილორი
# საუკეთესო მსახიობი ქალი მეორეხარისხოვან როლში: სანდი დენისი
# საუკეთესო მხატვრული გაფორმება: რიჩარდ სილბერტი
# შავ-თეთრი ფილმის საუკეთესო კოსტუმების დიზაინისთვის: აირინ შარაფი
# შავ-თეთრი ფილმის საუკეთესო ოპერატურა: ჰესკელ ვექსლერი

**BAFTA**

# საუკეთესო მსახიობი ქალი: ელიზაბეთ ტეილორი
# საუკეთესო მსახიობი კაცი: რიჩარდ ბარტონი

### ნომინაციები
**ოსკარი**

# საუკეთესო ფილმი: მაიკ ნიკოლსი
# საუკეთესო მსახიობი კაცი: რიჩარდ ბარტონი
# საუკეთესო რეჟისორი: მაიკ ნიკოლსი
# საკუეთესო მსახიობი კაცი მეორეხარისხოვან როლში: ჯორჯ სიგალი
# საუკეთესო ადაპტირებული სცენარი — ერნეს ლემანი

## რესურსები ინტერნეტში
*
* 
*

კატეგორია:მაიკ ნიკოლსის ფილმები
კატეგორია:1966 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:პიესებზე დაფუძნებული ფილმები
ფულის გათეთრება

**ფულის გათეთრება** — არალეგალური გზებით მიღებული ფულადი სახსრების ან საკუთრების სხვა ფორმების ლეგალიზებას, ანუ მათი ჩრდილოვანი, არაფორმალური ეკონომიკიდან ფორმალურში გადაყვანას იმისათვის, რომ ამ სახსრებით ღიად (სახალხოდ) სარგებლობა გახდეს შესაძლებელი.

გათეთრების პროცესში ხდება შემოსავლის ნამდვილი წყაროს დამალვა, რეალური გარიგებების ფორმალურით შეცვლით, მაგ. დამამოწმებელი დოკუმენტების გაყალბებით, მესამე პირთა დოკუმენტების გამოყენებით და მისთ. ეკონომიკის გლობალიზაციის პირობებში ფულის გათეთრებისთვის ხშირად ოფშორულ ზონებს იყენებენ, ეს არის ქვეყნები ე.წ. საგადასახადო სამოთხით, სადაც საბანკო სისტემებში ბენეფიციარების კონფიდენციალობა უზრუნველყოფილია.

გავრცელებული მტკიცებით ეს ტერმინი აშშ-ში წარმოიშვა 1920-იან წლებში. ამერიკულმა მაფიამ კრიმინალური გზით შეძენილი ფულადი სახსრების ლეგალიზებისთვის ავტომატური სამრეცხაოების გახსნა დაიწყო. თუმცა ამერიკელი ავტორი ჯეფრი რობინსონის აზრით, ეს ასე არ არის. მისი თქმით ტერმინი „ფულის გათეთრება“ () პირველად ბრიტანულმა გაზეთმა „The Guardian“-მა გამოიყენა უოტერგეიტის სკანდალის პერიოდში რიჩარდ ნიქსონის საარჩევნო კამპანიის უკანონო დაფინანსების აღნიშვნისთვის.

საქართველოს კანონმდებლობაში, როგორც ევროპის მრავალ ქვეყანაში, იურიდიულად დამკვიდრებულია ტერმინი „უკანონო შემოსავლის ლეგალიზაცია“ და იგი, „უკანონო შემოსავლის ლეგალიზაციის აღკვეთის ხელშეწყობის შესახებ“ საქართველოს კანონის მიხედვით, შემდეგნაირადაა განსაზღვრული: უკანონო შემოსავლისათვის კანონიერი სახის მიცემა (შეძენა, გამოყენება, გადაცემა ან სხვა მოქმედება), აგრეთვე მისი ნამდვილი წარმოშობის, მესაკუთრის ან მფლობელის ან/და ქონებრივი უფლებების დამალვა ან შენიღბვა ანდა ასეთი ქმედების ჩადენის მცდელობა.

თავისი შინაარსით, ფულის გათეთრება, მოიცავს ოპერაციათა რთულ ერთობლიობას, რომლის მიზანია ფინანსური აქტივების წყაროს იმგვარად შენიღბვა, რომ შემდეგში ასეთი აქტივების გამოყენება კომპრომეტაციის გარეშე იყოს შესაძლებელი. სპეციალისტები გამოყოფენ ფულის გათეთრების რამდენიმე ეტაპს. ჩვეულებრივ, მიღებულია სამ ეტაპად დაყოფა: განთავსება, დანაწევრება, ინტეგრაცია. თუმცა ოპერაციათა სირთულიდან გამომდინარე ზღვარის გავლება ამ ეტაპებს შორის საკმაოდ რთულია და დამოკიდებულია ფულის გამთეთრებელი პირის ან გუნდის ინტელექტუალურ მომზადებასა და ფანტაზიაზე.

## რესურსები ინტერნეტში 
* 
* UNODC – United Nations Office on Drugs and Crime – on money-laundering and countering the financing of terrorism
* Financial Market Integrity Unit, The World Bank
* US Department of State International Narcotics Control Strategy Report (INCSR), annual report issued in March every year. Essential reading for all compliance officers for evaluating country money laundering risk
* HSBC Fined 1.9bn for money laundering 

კატეგორია:ორგანიზებული დანაშაული
*
Hung (ტელესერიალი)

**Hung** — კომედიურ-დრამატული სერიალი, რომლის პრემიერა HBO-ის საკაბელო არხზე შედგა 2009 წლის 28 ივნისს. სერიალის შემქმნელები არიან დმიტრი ლიპკინი და კოლეტ ბერსონი. მთავარი როლის შემსრულებელია თომას ჯეინი (რეი დრეკერი), დეტროიტის გარეუბნის ერთ-ერთი საშუალო სკოლის წარუმატებელი კალათბურთის გუნდის მწვრთნელი, რომელიც გამოუვალი მდგომარეობის გამო პროსტიტუციას მიჰყოფს ხელს.

სერიალი აღწერს რეი დრეკერის (თომას ჯეინი) უნიათო, ფინანსრუად გაუსაძლის ცხოვრებას მასწავლებლისა და კალათბურთის მწვრთნელის პროფესიით დეტროიტის ერთ-ერთი გარეუბნის საშუალო სკოლაში. ის ასევე მამაა ორი ტყუპი მოზარდის (ჩარლი საქსტონი და სიანოა სმიტ-მაკფი), რომლებიც ამჟამად მათ მამინაცვალთან ცხოვრობენ. ბავშვობის სახლის ხანძრის მიერ განადგურების შემდეგ, სადაც რეი კვლავაც განაგრძობს ცხოვრებას, ის გამოსავლის გარეშე რჩება. მეგობრის, ტანია (ჯეინ ადამსი), დახმარებით რეი გადაწყვეტს მისი დიდი ზომის სასქესო ორგანო ფულის საკეთებლად გამოიყენოს. ეპიზოდები აღწერს რეის მცდელობას შეინარჩუნოს ”ნორმალური” ცხოვრება პროსტიტუციის ბიზნესის პარალელურად. ერთად, ტანია და რეი, ქმნიან ფირმას ”Hapiness Consultants" (ბედნიერების კონსულტანტები).

მეორე სეზონი, რომელიც ეთერში 2010 წლის ივნისში გადის, აქცენტს აკეთებს რეისა და მის ორ სუტენიორთან, ტანიასა და ლენორასთან, კომპლექსურ და დინამიურ ურთიერთობებზე. ლენორა, ცხოვრების სტილის კონსულტანტი, რომელიც ტანიამ ბიზნესის ადრეულ ეტაპზე ასაწყობად მოიყვანა, პირველი სეზონის ბოლოს ამ ბიზნესის საკუთარ ხელში ჩაგდებას ცდილობს, ვინაიდან, მისი აზრით, მას რეის უკეთესად მარკეტინგის საშუალება აქვს, ხოლო ტანია მას მხოლოდ ხელს უშლის.

## რესურსები ინტერნეტში
* 
* 
* 

კატეგორია:ამერიკული ტელესერიალები
კატეგორია:HBO
კატეგორია:2009 წელს დაწყებული ამერიკული ტელესერიალები
კატეგორია:2011 წელს დასრულებული ამერიკული ტელესერიალები
კატეგორია:ტელესერიალები ანბანის მიხედვით
Mad About You

„**Mad About You**“ — ინგლისელი მომღერალ და მუსიკოს სტინგის სიმღერა სინგლი, რომელიც გამოიცა 1991 წლის იანვარში. იგი შეტანილია მუსიკოსის მესამე სტუდიურ ალბომში *The Soul Cages*.

მუსიკოსის თქმით, სიმღერა დაიწერა მეფე დავითისა და ბერსაბეს ამბის გავლენით.

## სიმღერების სია
# Mad About You (რემიქსი) - 3:56 	
# Tempted (საკონცერტო) - 4:43 	
# If You Love Somebody Set Them Free (საკონცერტო) - 5:52

## სქოლიო
კატეგორია:სტინგის სიმღერები
კატეგორია:1990 წლის სიმღერები
კატეგორია:1991 წლის სინგლები
დიდი კანიონის ეროვნული პარკი

**დიდი კანიონის ეროვნული პარკი** () — ამერიკის შეერთებულ შტატებში შექმნილი ერთ-ერთი უძველესი ეროვნული პარკი. მდებარეობს არიზონის შტატში. პარკის ტერიტორია მოიცავს დიდი კანიონს და მდინარე კოლორადოს, ის ბუნების საოცრებადაა აღიარებული. დიდი კანიონის ეროვნული პარკის ფართობი შეადგენს 4927 კმ²-ს.

დიდი კანიონის სამხრეთი ნაწილი, ტურისტებში განსაკუთრებით პოპულარობით სარგებლობს. აქ არის მრავალი ღირსშესანიშნავი ადგილი და თან ეს ტერიტორია გზიდან 48 კილომეტრში მდებარეობს. რაც შეეხება პარკის ჩრდილოეთ ნაწილს, მას ყველაზე ნაკლებად სტუმრობენ. დაცული ტერიტორიის დანარჩენ ნაწილში მისვლა საკმაოდ რთულია, თუმცა ბევრი ტურისტი ბილიკების მეშვეობით მაინც ახერხებს ამ ადგილების მონახულებას.

1908 წლის 11 იანვარს, პრეზიდენტ ბენჯამინ ჰარისონის გადაწყვეტილებით ამ ადგილს მიენიჭა ეროვნული მონუმენტის სტატუსი, 1919 წელს კი დიდი კანიონს შეეცვალა სტატუსი და ის უკვე ეროვნულ პარკად იწოდებოდა. 1975 წელს დიდი კანიონის ეროვნული პარკის ტერიტორია ორჯერ გაფართოვდა. 1979 წელს იუნესკომ ეს ტერიტორია მსოფლიო მემკვიდრეობად აღიარა.

მრავალფეროვანია პარკის ფლორა და ფაუნა. აქ დაახლოებით ცხოვრობს: 355 სახეობის ფრინველი, 89 სახეობის ძუძუმწოვარი, 47 რეპტილია, 9 სახეობის ამფიბია, 17 სახეობის თევზი. პარკის ფლორიდან აღსანიშნავია: 167 სახეობის სოკო, 64 სახეობის ხავსი და 195 სახეობის ლინქენი.

## ფოტო გალერეა

File:Grand Canyon North.jpg|
File:Grand Canyon National Park, North Rim in Arizona.jpg|
File:Grand Canyon_-_North Rim Panorama_-_Sept 2004.jpg|
File:GCRockfall.JPG|
File:GrandCanyonWinter.jpg|

## იხილეთ აგრეთვე
*დიდი კანიონი
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
* ოფიციალური საიტი
* Grand Canyon National Park at the Open Directory Project 
* Interactive Google Maps Hiking Guide 
* Grand Canyon Virtual Tour-360 fullscreen panoramas 
* Cell Phone Audio Tours of the Grand Canyon
** Cell Phone Audio Tours of the Grand Canyon mp3 

კატეგორია:აშშ-ის ეროვნული პარკები
კატეგორია:მსოფლიო მემკვიდრეობის ძეგლები აშშ-ში
The Soul Cages (სიმღერა)

„**The Soul Cages**“ — ინგლისელი მომღერალ და მუსიკოს სტინგის სიმღერა და სინგლი, რომელიც გამოიცა 1991 წლის აპრილში. იგი შეტანილია მუსიკოსის მესამე სტუდიურ ალბომში *The Soul Cages*.

მუსიკოსის თქმით, სიმღერის ეფუძნება ძველ ბრიტანულ ზღაპარს, რომელიც მან ჯერ კიდევ ბავშვობაში მოისმინა - გარდაცვლილთა სულებზე, რომლებიც ინახება ზღვაში მოხუც მეთევზესთან.

## სიმღერების სია
;7" სინგლი (A&M Records ‎– AM 759)

# The Soul Cages - 4:24 	
# Walking In Your Footsteps (საკონცერტო) - 4:51 	

;Maxi CD (A&M Records ‎– AMCD 759)

# The Soul Cages - 4:24 	
# Walking In Your Footsteps (საკონცერტო) - 4:51 	
# Don't Stand So Close To Me (საკონცერტო) - 4:59 	
# Oo La La Hugh - 2:46

## სქოლიო
კატეგორია:სტინგის სიმღერები
კატეგორია:1990 წლის სიმღერები
კატეგორია:1991 წლის სინგლები
მცველი (ფეხბურთი)

### ცენტრალური მცველი
thumb|ცენტრალური მცველები
**ცენტრალური მცველი** - ან CB ან Central Back არის პოზიცია ფეხბურთში. იგი იცავს თავის კარს სხვა მცველებთან და მეკარესთან ერთად. უმეტესად ცენტრალური მცველები არ გამოირჩევიან გოლის გატანით, მათი მიზანია შეაჩერონ მეტოქის თავდამსხმელი და ხელი შეუშალონ შემტევს გოლის გატანაში. თუ ცენტრალური მცველი მაღალია იგი ხშირად ჩადის მეტოქის საჯარიმოში სტანდარტების დროს და ცდილობს გოლის გატანას.

## ფლანგური მცველები
### მარჯვენა მცველი
thumb|ფლანგური მცველები
**მარჯვენა მცველი** - ან RB ან Right Back არის პოზიცია ფეხბურთში. იგი იცავს თავის კარს სხვა მცველებთან და მეკარესთან ერთად. როგორც წესი, მარჯვენა მცველის რაოდენობა მოედანზე ერთია. უმეტესად მარჯვენა მცველი არ გამოირჩევა გოლის გატანით. მისი მიზანია შეაჩეროს მეტოქის ფეხბურთელი, რომელიც უტევს მარჯვენა ფლანგიდან და ხელი შეუშალოს მას გოლის გატანაში. მარჯვენა მცველი ხშირად უტევეს ფლანგიდან და ასევე ახორციელებს დარტყმებს შორიდან. მარჯვენა მცველების უმეტესობა საშუალო სიმაღლისაა. ამიტომ ისინი სტანდარტების დროს უკან რჩებიან. მათ არ სჩვევიათ გოლების ხშირად გატანა.

### მარცხენა მცველი
**მარცხენა მცველი** - ან LB ან Left Back არის პოზიცია ფეხბურთში. იგი იცავს თავის კარს სხვა მცველებთან და მეკარესთან ერთად. როგორც წესი მარცხენა მცველის რაოდენობა მოედანზე ერთია. უმეტესად მარცხენა მცველი არ გამოირჩევა გოლის გატანით, მათი მიზანია შეაჩეროს მეტოქის ფეხბურთელი, რომელიც უტევს მარცხენა ფლანგიდან და ხელი შეუშალოს მას გოლის გატანაში. მარცხენა მცველი ხშირად უტევს ფლანგიდან და ასევე ახორციელებს დარტყმებს შორიდან. მარცხენა მცველების უმეტესობა საშუალო სიმაღლისაა ამიტომ ისინი სტანდარტების დროს უკან რჩებიან. მათ არ სჩვევიათ გოლების ხშირად გატანა.

## იხილეთ აგრეთვე
* ფეხბურთის წესები
* მეკარე

კატეგორია:ფეხბურთი
კატეგორია:ფეხბურთის ტერმინოლოგია
Why Should I Cry For You

„**Why Should I Cry For You**“ — ინგლისელი მომღერალ და მუსიკოს სტინგის სინგლი, რომელიც გამოიცა 1991 წელს. ეს არის უკანასკნელი სინგლი მუსიკოსის მესამე ალბომიდან  „The Soul Cages“.

სინგლი გამოვიდა შეზღუდული რაოდენობით, დამატებითი მიქსების თანხლებით.

## სიმღერების სია
# Why Should I Cry For You? (რადიოს ვერსია) - 4:36 	
# Why Should I Cry For You? (ვრცელი ვერსია) - 7:23 	
# Mad About You (იტალიურ ენაზე) - 3:58 	
# We'll Be Together (მანამდე გამოუცემელი ვერსია) - 4:35 	
# Why Should I Cry For You? (ესპანურ ენაზე) - 4:48

## რესურსები ინტერნეტში
* 

კატეგორია:სტინგის სიმღერები
კატეგორია:1990 წლის სიმღერები
კატეგორია:1991 წლის სინგლები